ประกาศจังหวัดพะเยาประกาศจังหวัดพะเยาเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ พลุ ตะไลโคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดพะเยาโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยตลอดจนการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศดังนี้ข้อ๑ ประกาศนี้เรียกว่า ประกาศจังหวัดพะเยาเรื่อง มาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ประกาศนี้ให้ใช้บังคับในเขตพื้นที่จังหวัดพะเยาในกรณีที่มีประกาศหรือคำสั่งใดซึ่งขัดหรือแย้งกับประกาศนี้ให้ปฏิบัติตามประกาศนี้แทนข้อ๔ ในประกาศนี้บั้งไฟ หมายความถึงวัตถุที่ใช้สำหรับจุดให้พุ่งขึ้นไปสู่อากาศ ลำตัวทำจากท่อทรงกระบอกหรือรูปร่างอย่างอื่นโดยข้างในบรรจุเชื้อเพลิงดินประสิวหรือเชื้อเพลิงอย่างอื่นและให้รวมถึงสิ่งที่ทำจากวัสดุอื่นที่ไม่ใช่ท่อทรงกระบอกด้วยโดยมีหางยาวเป็นไม้ไผ่หรือวัสดุอื่นที่คล้ายคลึงกันผูกมัดหรือผนึกเข้ากับลำตัวเพื่อถ่วงดุลให้เคลื่อนที่ขึ้นสู่อากาศได้อย่างสมดุลหรือบางชนิดอาจไม่มีหางก็ได้ท่อลำตัวจะเจาะรูบริเวณจุดศูนย์กลางหรือบริเวณส่วนใดส่วนหนึ่งของวงท่อเพื่อใช้จุดชนวนเชื้อเพลิงและเป็นช่องส่งแรงดันของการปะทุจากข้างในท่อเพื่อขับเคลื่อนบั้งไฟให้พุ่งขึ้นไปสู่อากาศและให้หมายความรวมถึงวัตถุอื่นใดที่คล้ายคลึงกันหรือที่เรียกชื่ออย่างอื่น เช่น บอกไฟ บ้องไฟ เป็นต้นตะไล หมายความถึงวัตถุที่ใช้สำหรับจุดให้พุ่งขึ้นไปสู่อากาศลำตัวทำจากท่อทรงกระบอกโดยข้างในบรรจุเชื้อเพลิงดินประสิวหรือเชื้อเพลิงอย่างอื่นไม่มีหางแต่มีปีกเป็นรูปวงกลมล้อมรอบท่อลำตัวปีกมีลักษณะเป็นวัสดุแผ่นบางมีขนาดกว้างพอสมดุลกับลำตัวดัดโค้งล้อมรอบท่อ โดยมีท่อลำตัวทรงกระบอกข้างในบรรจุเชื้อเพลิงดินประสิวหรือเชื้อเพลิงอย่างอื่นวางขวางอยู่ข้างในวงปีกโดยวางตามแนวเส้นผ่านศูนย์กลางของวงปีกปลายท่อทั้งสองข้างบรรจบกับวงปีกด้านใน ท่อลำตัวเจาะรูเพื่อเป็นที่จุดชนวนเชื้อเพลิงและเพื่อส่งแรงดันของการปะทุจากข้างในท่อเพื่อขับเคลื่อนตะไลให้พุ่งขึ้นไปสู่อากาศและให้หมายความรวมถึงวัตถุอื่นใดอันคล้ายคลึงกัน หรือที่เรียกชื่ออย่างอื่น เช่นบอกไฟจะก่า บอกไฟจักจั่น เป็นต้นพลุ หมายความถึง ดอกไม้เพลิงชนิดหนึ่ง บรรจุดินปืนหรือเชื้อเพลิงอย่างอื่นในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วจะมีเสียงแตกดังคล้ายเสียงระเบิด โดยอาจมีแสง สีพุ่งขึ้นไปสู่อากาศด้วยหรือไม่ก็ได้และให้หมายความรวมถึงดอกไม้เพลิงอย่างอื่นที่จุดแล้วมีเสียงระเบิดดังเช่นว่านั้นด้วยซึ่งการผลิต การทำ การสั่งนำเข้า การค้าหรือการจำหน่ายต้องเป็นไปตามกฎหมายว่าด้วยอาวุธปืน เครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืนโคมลอย โคมไฟ โคมควัน หมายความถึงวัตถุน้ำหนักเบาคล้ายบอลลูน ที่มีทั้งลักษณะทรงกระบอก ทรงเหลี่ยม หรือที่คล้ายคลึงกันโดยข้างในโคมจะกลวงเพื่อบรรจุควัน ก๊าซบางชนิดหรือใส่เชื้อเพลิงแล้วจุดไฟไว้ภายในแล้วแต่กรณีเพื่อให้เกิดก๊าชที่มีน้ำหนักเบาและสามารถผลักดันหรือพาโคมให้ลอยขึ้นไปสู่อากาศได้และให้หมายความรวมถึงวัตถุอื่นใดที่คล้ายคลึงกัน หรือที่เรียกชื่ออย่างอื่น เช่นว่าวไฟ ว่าวควันข้อ๕ ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ ตะไล พลุ โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์แห่งประกาศนี้ผู้ใดกระทำการจุดและปล่อยหรือกระทำการอย่างใดตามที่กล่าวในวรรคหนึ่งโดยไม่ได้รับอนุญาตจากนายอำเภอแห่งท้องที่หรือโดยฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ข้อ๖ การขออนุญาตจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟโคมควันหรือวัตถุอื่นใดที่คล้ายคลึงกัน ขึ้นไปสู่อากาศตามประกาศนี้ให้เจ้าของหรือผู้จัดให้มีการจุดหรือปล่อยบั้งไฟ พลุ ตะไล โคมลอย โคมไฟโคมควันหรือวัตถุอื่นใดที่คล้ายคลึงกันเป็นผู้ขออนุญาตต่อนายอำเภอแห่งท้องที่ที่จะจุดและปล่อยดังกล่าวซึ่งผู้ขออนุญาตจะต้องเป็นบุคคลสัญชาติไทยมีอายุไม่ต่ำกว่า ๒๕ ปีบริบูรณ์และเป็นผู้มีภูมิลำเนาอยู่ในเขตพื้นที่จังหวัดพะเยา โดยให้ยื่นขออนุญาตก่อนวันจุดหรือปล่อยไม่น้อยกว่า๑๐ วันทำการเว้นแต่มีเหตุผลความจำเป็นอาจยื่นขออนุญาตก่อนวันจุดหรือวันปล่อยน้อยกว่ากำหนดดังกล่าวได้ในกรณีที่นายอำเภอเห็นสมควรคำขออนุญาตและใบอนุญาตให้ใช้ตามแบบที่กำหนดไว้ท้ายประกาศนี้ข้อ๗ บรรดาการได้รับอนุญาตทั้งหลายตามประกาศนี้ไม่ถือเป็นเหตุให้ผู้ได้รับอนุญาตหลุดพ้นจากความรับผิดตามกฎหมายอื่นหากการจุดและปล่อยหรือกระทำการอื่นใดนั้น ก่อให้เกิดความเสียหายแก่อากาศยาน อาคารสถานที่ราชการ หรือเกิดความเสียหายแก่ชีวิต ร่างกายสุขภาพอนามัยหรือทรัพย์สินของประชาชนหมวด ๑บั้งไฟ ข้อ๘ กำหนดห้วงระยะเวลาในการจัดงานประเพณีบุญบั้งไฟการจุดและปล่อยบั้งไฟหรือวัตถุอื่นใดอันคล้ายคลึงกัน เงื่อนไขการจุดและปล่อยบั้งไฟ(๑)ให้กระทำได้ในห้วงเดือนหกตามปฏิทินจันทรคติไทย นับตั้งแต่วันขึ้น ๑ ค่ำ เดือน ๖ถึงวันแรม ๑๕ ค่ำ เดือน ๖ ของทุกปี (ขึ้น ๑ ค่ำ เดือน ๘ เหนือ ถึง แรม ๑๕ ค่ำเดือน ๘ เหนือ) เว้นแต่ได้รับอนุญาตตามความเหมาะสมตาม (๓)(๒)อนุญาตให้จุดและปล่อยบั้งไฟได้แต่เฉพาะในการจัดงานประเพณีบุญบั้งไฟเท่านั้นและอนุญาตแต่เฉพาะหมู่บ้านที่เคยมีประวัติการจัดงานประเพณีบุญบั้งไฟมาก่อนโดยอนุญาตให้จุดและปล่อยบั้งไฟได้เพียง ๑ วันต่อปี ภายในห้วงระยะเวลาตามที่กำหนดใน(๑)(๓)หมู่บ้านใดที่เคยมีประวัติการจุดและปล่อยบั้งไฟตามประเพณีความเชื่อ นอกเหนือจากห้วงเวลาตาม (๑)อันเป็นการเฉพาะตามเหตุผลความเชื่อของประชาชนในหมู่บ้านต่าง ๆนายอำเภอแห่งท้องที่อาจพิจารณาอนุญาตได้ตามสมควร โดยจำกัดให้จุดและปล่อยได้เพียง ๑วันต่อปี(๔)การจุดและปล่อยบั้งไฟ ให้กระทำในระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกา(๕)ก่อนจะมีการจัดงานประเพณีบุญบั้งไฟตาม (๒) ในแต่ละปีจะต้องได้รับความเห็นชอบจากที่ประชุมคณะกรรมการหมู่บ้าน/ชุมชน หรือประชาชนของหมู่บ้านหรือชุมชนที่จะจัดงานนั้นก่อนและเมื่อได้รับความเห็นชอบแล้วให้เสนอชื่อบุคคลที่มีความเหมาะสมซึ่งมีภูมิลำเนาในพื้นที่ตำบลนั้นจำนวนไม่น้อยกว่าแปดคนเพื่อให้กำนันท้องที่สำหรับหมู่บ้านหรือนายกองค์กรปกครองส่วนท้องถิ่นสำหรับชุมชนทำการแต่งตั้งเป็นคณะกรรมการจัดงานเพื่อให้มีหน้าที่รับผิดชอบดำเนินการจัดงานให้เป็นไปตามประกาศนี้และเพื่อรับผิดในความเสียหายร่วมกับเจ้าของบั้งไฟต่อบุคคลผู้อาจได้รับความเสียหายจากการจัดงานนั้นเสร็จแล้วให้คณะกรรมการจัดงานดำเนินการขออนุญาตจัดงานประเพณีบุญบั้งไฟโดยทำเป็นหนังสือยื่นต่อนายอำเภอแห่งท้องที่เมื่อได้รับอนุญาตเป็นหนังสือแล้วจึงจะจัดงานประเพณีบุญบั้งไฟในหมู่บ้านหรือชุมชนนั้นๆ ได้การพิจารณาอนุญาตตามวรรคก่อนให้นายอำเภอแห่งท้องที่พิจารณาถึงประวัติการจัดงานประเพณีของหมู่บ้าน/ชุมชนที่ยื่นคำขอว่าเคยมีประเพณีการจัดงานดังกล่าวมาก่อนหรือไม่กรณีสั่งอนุญาตให้นายอำเภอแห่งท้องที่จัดทำบันทึกข้อตกลงความรับผิดในทางแพ่งของคณะกรรมการจัดงานที่ต้องรับผิดต่อประชาชนหรือบุคคลอื่นซึ่งอาจได้รับความเสียหายจากการจัดงานดังกล่าว(๖)การขออนุญาตจุดและปล่อย หรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศจะยื่นคำขออนุญาตได้ต่อเมื่อนายอำเภอแห่งท้องที่ได้อนุญาตให้จัดงานประเพณีบุญบั้งไฟในหมู่บ้านหรือชุมชนนั้นแล้ว(๗)แม้นายอำเภอแห่งท้องที่จะได้อนุญาตให้จัดงานประเพณีบุญบั้งไฟหรืออนุญาตให้จุดและปล่อยบั้งไฟได้ตามที่มีผู้ยื่นคำขอแล้วกรณีหากมีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ในพื้นที่จังหวัดพะเยา หรือในพื้นที่จังหวัดใกล้เคียงโดยทางเครื่องบินพระที่นั่งให้งดการจุดและปล่อยบั้งไฟโดยเด็ดขาดโดยให้เลื่อนการจุดหรือปล่อยบั้งไฟออกไปตามที่นายอำเภอเห็นสมควรรวมทั้งหากมีกรณีจำเป็นเร่งด่วนหรือมีเหตุอันสมควรเพื่อสวัสดิภาพความปลอดภัยหรือเพื่อประโยชน์สุขของประชาชนแล้วให้นายอำเภอแห่งท้องที่นั้นมีอำนาจสั่งให้งดหรือเลื่อนการจัดงานหรือการจุดและปล่อยบั้งไฟไปในวันอื่นนอกจากวันที่อนุญาตตามที่เห็นสมควรได้ข้อ๙ กำหนดชนิด ขนาดและจำนวนบั้งไฟหรือวัตถุอื่นใดอันคล้ายคลึงกัน(๑)บั้งไฟที่จะใช้ในการจุดและปล่อยต้องผลิตจากวัสดุหรืออุปกรณ์ที่มีน้ำหนักเบาและไม่มีส่วนผสมของโลหะ เว้นแต่ลวดที่ใช้มัดหรือยึดท่อลำตัวเข้ากับหางบั้งไฟ(๒)สารเคมีที่ผลิตเป็นเชื้อเพลิงของบั้งไฟ จะต้องเป็นโปตัสเซี่ยมไนเตรท (KNO๓)หรือสารดินประสิวโดยไม่อนุญาตให้ใช้สารชนิดอื่นที่ไหม้ปะทุได้ในระดับแรงดันที่สูงกว่าสารดังกล่าวเนื่องจากอาจเกิดการระเบิดอย่างรุนแรงหรืออาจทำให้บั้งไฟขึ้นสู่อากาศได้สูงจนเกิดอันตรายต่อเครื่องบินขณะบินผ่านได้(๓)ขนาดเส้นผ่าศูนย์กลางวงในของท่อลำตัวบั้งไฟหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๓.๕ นิ้ว และความยาวของลำตัวบั้งไฟไม่เกิน ๑.๕๐ เมตรเพื่อป้องกันอันตรายที่อาจเกิดขึ้นตามเช่นกรณีใน (๒)(๔)อนุญาตให้จุดและปล่อยบั้งไฟ หรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศด้วยประการใดได้จำนวนไม่เกิน ๓๐ บั้งต่อหนึ่งวันโดยเป็นหน้าที่ของนายอำเภอแห่งท้องที่ในการควบคุมบัญชีการจุดหรือปล่อยในการจัดงานประเพณีบุญบั้งไฟในแต่ละครั้งหรือในแต่ละหมู่บ้านข้อ๑๐ สถานที่จุดและปล่อยบั้งไฟหรือวัตถุอื่นใดที่คล้ายคลึงกันหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศให้กระทำได้ในสถานที่ที่นายอำเภอแห่งท้องที่อนุญาตและสถานที่จุดและปล่อยต้องไม่อยู่บริเวณใกล้เคียงกับสถานีบริการน้ำมันแหล่งชุมชน ไม่น้อยกว่า ๕๐๐ เมตรข้อ๑๑ มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดและปล่อยบั้งไฟหรือวัตถุอื่นใดที่คล้ายคลึงกัน(๒)ในการจุดและปล่อยบั้งไฟหรือวัตถุอื่นใดที่คล้ายคลึงกันห้ามมิให้มีการนับคะแนนการจับเวลา การขานเวลา การขานตัวเลขอื่น ๆหรือกระทำเครื่องหมายหรือสัญลักษณ์ใดอันเป็นการบ่งชี้ถึงการบอกเวลาการขึ้นลงหรือความสูงต่ำของบั้งไฟหรือกระทำการอื่นใดอันเป็นข้อชี้ขาดให้แพ้ชนะกันข้อ๑๒ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ผู้ได้รับอนุญาตตามความในข้อ ๕ วรรคหนึ่งต้องนำใบอนุญาตมาแสดงต่อพนักงานเจ้าหน้าที่ที่เกี่ยวข้องเมื่อจะทำการจุดและปล่อยบั้งไฟด้วย(๒)ผู้ได้รับอนุญาตตามความในข้อ ๕ วรรคหนึ่งต้องนำเลขที่ใบอนุญาตไปเขียนหรือประทับหรือโดยวิธีอื่นใดลงในบั้งไฟในตำแหน่งที่บุคคลทั่วไปสามารถมองเห็นได้อย่างชัดเจนโดยจะต้องเป็นตำแหน่งหรือส่วนที่เหลืออยู่เมื่อบั้งไฟตกลงมาสู่พื้นดินหลังการจุดและปล่อยซึ่งการเขียนหรือประทับหรือโดยวิธีอื่นใดดังกล่าวให้ใช้สี น้ำหมึกหรือสารเคมีอื่นใดที่ทนต่อความร้อนหรือขูดลบออกได้ยาก(๓)ผู้ได้รับอนุญาตตามความในข้อ ๕ วรรคหนึ่งหรือบุคคลผู้รับมอบหมายจากคณะกรรมการจัดงานให้เป็นผู้จุดชนวนบั้งไฟจะต้องเป็นผู้ที่มีความรู้ความชำนาญหรือประสบการณ์ทำการจุดหรือปล่อยบั้งไฟและให้จุดชนวนบั้งไฟได้เมื่อได้รับสัญญาณความปลอดภัยจากคณะกรรมการจัดงานแล้ว(๔)ฐานสำหรับจุดบั้งไฟ จะต้องมีความชันหรือความลาดเอียงที่เหมาะสมโดยประการที่จะไม่ทำให้เกิดภยันตรายจากการจุดและปล่อยบั้งไฟต่อผู้เข้าชมงานหรือประชาชนในละแวกใกล้เคียงซึ่งจะต้องผ่านการตรวจสอบจากคณะกรรมการจัดงานตามข้อ ๘ (๕)หรือผู้มีความรู้ความเชี่ยวชาญหรือผู้มีประสบการณ์ก่อนจึงจะนำมาใช้เป็นฐานสำหรับจุดและปล่อยบั้งไฟได้ทั้งนี้การยื่นคำร้องขออนุญาตจัดงานต่อนายอำเภอให้แนบแบบฐานการจุดบั้งไฟไปพร้อมกับคำร้องด้วย(๕)ผู้ได้รับอนุญาต ต้องจัดสถานที่จุดและปล่อยบั้งไฟให้มีความปลอดภัย โดยต้องกันหรือจัดให้ผู้เข้าชมหรือบุคคลที่เกี่ยวข้องอยู่ห่างจากฐานจุดและปล่อยดังกล่าวในระยะไม่น้อยกว่า๑๐๐ เมตร(๖)นายอำเภออาจพิจารณาให้ผู้ยื่นขออนุญาตจุดหรือปล่อยบั้งไฟจัดให้มีสัญญาประกันภัยเพื่อนำเงินมาชดใช้ความเสียหายกรณีเกิดอุบัติเหตุที่คาดไม่ถึงที่เกิดขึ้นอันเนื่องมาจากการจุดหรือปล่อยบั้งไฟหรือวัตถุอื่นที่คล้ายกันไว้ด้วยก็ได้(๗) ห้ามปิดกั้นทางสาธารณะหรือทางหรือสถานที่เข้าสู่บริเวณงานหรือสถานที่จัดงานหมวด ๒ตะไล ข้อ๑๓ การจุดและปล่อยหรือกระทำการอื่นใดให้ตะไลหรือสิ่งอื่นใดอันคล้ายตะไลขึ้นไปสู่อากาศสามารถกระทำได้ในเทศกาลหรือในวาระโอกาสอันสำคัญหรือตามประเพณีความเชื่อของหมู่บ้านหรือชุมชนใด ๆ โดยไม่จำกัดห้วงระยะเวลาแต่จะต้องเป็นไปด้วยความเหมาะสมและได้รับอนุญาตจากนายอำเภอแห่งท้องที่ที่จะจุดและปล่อยตามประกาศนี้ข้อ๑๔ ให้นำความในหมวด ๑ ข้อ ๘ (๗) ข้อ๙ ข้อ ๑๐ ข้อ ๑๑ และข้อ ๑๒ ของประกาศนี้มาใช้บังคับกับการจุดและปล่อยตะไลโดยอนุโลมหมวด ๓พลุ ข้อ๑๕ กำหนดระยะเวลาหรือห้วงเวลาในการจุดและปล่อยโดยไม่ต้องขออนุญาต(๑) ให้กระทำได้ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษางานเฉลิมพระเกียรติของพระบรมวงศานุวงศ์หรืองานสดุดีเฉลิมพระเกียรติอื่น ๆตามเวลาและตามจำนวนที่เห็นสมควรหรือตามที่ทางราชการกำหนด(๒)ให้กระทำได้ในเทศกาลวันลอยกระทง โดยให้จุดและปล่อยในช่วงเวลา ๑๙.๐๐ นาฬิกา ถึงเวลา๒๔.๐๐ นาฬิกา หากมีความจำเป็นด้วยเหตุผลสำคัญต้องจุดและปล่อยนอกเหนือเวลาดังกล่าวให้อยู่ในดุลพินิจของนายอำเภอพิจารณาตามความเหมาะสม(๓)ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคมของทุกปี โดยให้จุดและปล่อยในช่วงเวลา ๑๙.๐๐ นาฬิกาถึงเวลา ๐๑.๐๐ นาฬิกา ของวันที่ ๑ มกราคมของทุกปี หากมีความจำเป็นด้วยเหตุผลสำคัญต้องจุดและปล่อยนอกเหนือเวลาดังกล่าวให้อยู่ในดุลพินิจของนายอำเภอพิจารณาตามความเหมาะสมข้อ๑๖ อนุญาตให้จุดพลุที่มีขนาดเส้นผ่าศูนย์กลางท่อไม่เกิน๔ นิ้วข้อ๑๗ กำหนดสถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ(๑)ให้กระทำได้ในสถานที่ราชการ หน่วยงานของรัฐ เอกชนตามที่นายอำเภอแห่งท้องที่จะพิจารณาอนุญาต(๒)สถานที่จุดและปล่อยพลุ ต้องไม่อยู่บริเวณใกล้เคียงกับสถานีบริการน้ำมันในระยะ ๓๐๐เมตร หรือโรงพยาบาล ในระยะ ๓๐๐ เมตร(๓)ผู้ได้รับอนุญาตจะต้องกำหนด/จัดทำขอบเขตบริเวณที่จุดและปล่อยพลุให้เห็นอย่างชัดเจนเพื่อป้องกันไม่ให้บุคคลอื่นที่ไม่เกี่ยวข้องเข้าใกล้บริเวณที่จุดหรือปล่อยพลุดังกล่าว(๔)ผู้ได้รับอนุญาตจะต้องควบคุมดูแลให้ผู้ที่ได้รับมอบหมายให้ทำหน้าที่จุดและปล่อยพลุจัดทำที่ยึดท่อ/กระบอกพลุที่จะทำการจุดให้แน่นหนาเพื่อให้เกิดความปลอดภัยขณะที่ทำการจุดรวมถึงจัดเตรียมถังดับเพลิงหรืออุปกรณ์ดับเพลิงไว้ให้พร้อมสำหรับนำมาใช้ได้อย่างทันท่วงทีในกรณีที่มีเหตุข้อ๑๘ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ห้ามผู้ใดจำหน่ายพลุในวัด โรงเรียน ทางสาธารณะ สาธารณสถานหรือในสถานที่ที่ไม่ได้รับอนุญาตให้ค้าดอกไม้เพลิง(๒)พลุที่จะนำมาจุดและปล่อยตามประกาศนี้ต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ตามแบบป.๒) หรือได้รับอนุญาตให้ทำหรือค้าซึ่งดอกไม้เพลิง (ตามแบบ ป.๕)ข้อ๑๙ ให้นำความในหมวด ๑ ข้อ ๘ (๗) ข้อ๑๑ และข้อ ๑๒ ของประกาศนี้ มาใช้บังคับกับการจุดและปล่อยพลุโดยอนุโลมหมวด ๔โคมลอย โคมไฟ โคมควัน ข้อ๒๐ กำหนดระยะเวลาในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน โดยไม่ต้องขอขออนุญาต(๑)ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ตามปฏิทินจันทรคติไทยในแต่ละปี โดยให้จุดและปล่อยได้ในช่วงเวลา ๑๙.๐๐ นาฬิกาเป็นต้นไป ยกเว้นโคมควันให้จุดและปล่อยในช่วงเวลา ๐๙.๐๐ นาฬิกา ถึงเวลา ๑๒.๐๐นาฬิกา(๒)ให้กระทำได้ในเทศกาลส่งท้ายปีเก่าต้อนรับปีใหม่ ในวันที่ ๓๑ ธันวาคมของทุกปีโดยให้จุดและปล่อยได้ในช่วงเวลา ๐๙.๐๐ นาฬิกา ถึงเวลา ๐๑.๐๐ นาฬิกา ของวันถัดไปข้อ๒๑ ชนิด ขนาด และจำนวนของโคมลอยโคมไฟ โคมควัน หรือวัตถุอื่นใดที่คล้ายคลึงกัน ซึ่งจะทำการจุดและปล่อยนั้นจะต้องมีขนาดและรูปแบบของโคมลอยตามมาตรฐานผลิตภัณฑ์ชุมชน เลขที่ มผช. ๘๐๘/๒๕๕๒ตามที่กำหนดในประกาศสำนักงานมาตรฐานผลิตภัณฑ์อุตสาหกรรม เรื่องยกเลิกและกำหนดมาตรฐานผลิตภัณฑ์ชุมชน ฉบับที่ ๑๕๑๑ (พ.ศ. ๒๕๕๒) โคมลอย ลงวันที่ ๑๗กุมภาพันธ์ พ.ศ. ๒๕๕๒ ดังนี้(๑)ตัวโคมต้องมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐ เซนติเมตรสูงไม่เกิน ๑๔๐ เซนติเมตร และทำจากวัสดุธรรมชาติ(๒)โคมควันต้องทำจากกระดาษว่าวขนาดความกว้างของปากโคมควันเส้นผ่าศูนย์กลางไม่น้อยกว่า ๖๐ เซนติเมตรและหลีกเลี่ยงการใช้สีกระดาษว่าวที่มีลักษณะคล้ายกับสีของท้องฟ้า เช่น สีฟ้า ขาวและเทา(๓)ส่วนที่เป็นเชื้อเพลิงของโคมให้ทำจากกระดาษชุบเทียนขี้ผึ้งหรือพาราฟินน้ำหนักไม่เกิน ๕๕ กรัม ระยะเวลาการเผาไหม้ไม่เกิน ๘ นาทีโดยยึดติดกับตัวโคมด้วยเชือกทนไฟหรือลวดอ่อนเบอร์ ๒๔ (เส้นผ่านศูนย์กลางประมาณ ๐.๕มิลลิเมตร) จำนวน ๒ เส้น ความยาวเส้นละไม่เกิน ๓๐ เซนติเมตร(๔)ห้ามพ่วงหรือผูกติดพลุ ดอกไม้ไฟหรือสิ่งอื่นใดที่อาจก่อให้เกิดอันตรายต่อชีวิตและทรัพย์สินไปกับโคมขณะปล่อย(๕)จำนวนการจุดและปล่อยให้อยู่ในดุลพินิจของนายอำเภอข้อ๒๒ สถานที่จุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกันต้องเป็นไปตามหลักเกณฑ์ดังนี้(๑)สถานที่จุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันให้กระทำได้ในสถานที่ที่นายอำเภอแห่งท้องที่อนุญาตและจะต้องไม่อยู่ในเส้นทางการบิน(๒)พื้นที่อื่นให้กระทำได้เมื่อได้รับอนุญาตจากนายอำเภอแห่งท้องที่โดยให้นายอำเภอระบุพื้นที่การจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อยข้อ๒๓ ให้นำความในหมวด ๑ ข้อ ๘ (๗)และข้อ ๑๑ ของประกาศนี้ มาใช้บังคับกับการจุดและปล่อยโคมลอย โคมไฟโคมควันหรือวัตถุอื่นที่คล้ายคลึงกันโดยอนุโลมข้อ๒๔ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชนให้ผู้ได้รับอนุญาตจัดให้มีผู้ประสานการจุดและปล่อยโคมลอย โคมไฟโคมควันหรือวัตถุอื่นใดอันคล้ายคลึงกันที่สามารถติดต่อได้ทางโทรศัพท์อย่างน้อย ๒คนเพื่อทำหน้าที่ในการแจ้งศูนย์ควบคุมการบินหรือท่าอากาศยานตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยประกาศ ณ วันที่ ๖ตุลาคม พ.ศ. ๒๕๕๙ณรงค์ศักดิ์ เฉลิมเกียรติรองผู้ว่าราชการจังหวัดสมุทรสาครรักษาการในตำแหน่งผู้ว่าราชการจังหวัดพะเยา[เอกสารแนบท้าย]๑. ใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน ขั้นไปสู่อากาศตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน๒.คำอธิบายการกรอกแบบใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน๓.คำขอรับใบอนุญาตให้จุดและปล่อยหรือกระทำการอย่างใด เพื่อให้บั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ๔.คำอธิบายการกรอกแบบคำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ(ดูข้อมูลจากภาพกฎหมาย)วริญา/ปริยานุช/จัดทำ๙ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๕๐ ง/หน้า ๑๙/๒ พฤศจิกายน ๒๕๕๙